als_Latn dik_Latn sag_Latn
Nuk di të ndalet Laçi. Skuadra e Armando Cungut regjistroi fitoren e gjashtë rradhazi në Superiore duke mposhtur 2-0 në transfertë Flamurtarin, që zhgënjeu sërish para publikut vlonjat në takimin e prapambetur të javës së 24-t. Për kuqezinjtë kjo ishte humbja e tretë rresht pas disfatës së shumëpërfolur me Partizanin dhe zhgënjimit me Skënderbeun po në stadiumin “Flamurtari”. Laçi kishte udhëtuar me synime të qarta drejt Vlorës dhe kjo u vu re që në minutat e para, me skuadrën kurbinase që zhvilloi një lojë të hapur duke i imponuar lojën e saj Flamurtarit. Pas shumë përpjekjesh nga të dy kampet, rasti i parë i rrezikshëm u shënua në portën e miqve, teksa u desh ndërhyrja instiktive e Vujadinoviç për të shmangur golin.
Nigeriani Xhejms rezultoi rrezik konstant për mbrojtjen e Flamurtarit, që në minutën e 32-të ishte me fat teksa sulmuesi i Laçit gaboi në pasimin për Meton, duke i dhënë mundësi Ilion Likës të ndërhynte në kohë.
Edhe pjesa e dytë nisi mjaft e luftuar, me sulme të shpejta nga njëra portë te tjetra, Vujadinoviç për të dytën herë kryen një ndërhyrje vendimtare pas goditjes me kokë të Abilaliajt.
Pak çaste më pas befasoi Laçi me Agim Meton, por meritën për këtë e gol e kishte padyshim Cetkoviç, që shmangu me zgjuarsi mbrojtjen vlonjate për të asistuar me po kaq zgjuarsi shokun e skuadrës.
Fitoren e formacionit të Armando Cungut e vulosi Mitraj 4 minuta para përfundimit të kohës së rregullt, duke shfrytëzuar një asist përfekt të Cetkoviç.
Në të 89-n, Kruja pati një mundësi të artë për të shkurtuar diferencën, por Vujadinoviç ishte thjesht i pakalueshëm në këtë sfidë.
Me këtë sukses kurbinasit barazuan në kuotën e 47 pikëve Partizanin, por të kuqtë kanë një ndeshje më pak, pikërisht derbin me Tiranën.
als_Latn als_Latn als_Latn als_Latn als_Latn als_Latn als_Latn